
 30.6.2010
 BG
 Официален вестник на Европейския съюз
 L 163/32
 РЕГЛАМЕНТ (ЕС) No 569/2010 НА КОМИСИЯТА
 от 29 юни 2010 година
 за дерогация от Регламент (ЕС) No 1272/2009 по отношение на продажбата чрез тръжна процедура на масло и на обезмаслено мляко на прах, предвидени съответно в Регламент (ЕС) No 446/2010 и Регламент (ЕС) No 447/2010
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви e) и й) във връзка с член 4 от него,
 като има предвид, че:
 (1)
 Съгласно член 4, параграф 1, буква б) от Регламент (ЕО) No 884/2006 на Комисията от 21 юни 2006 г. за определяне на подробни правила за прилагането на Регламент (ЕО) No 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите-членки (2) ЕФГЗ финансира разходите по физическите операции, посочени в приложение V към посочения регламент на базата на еднакви стандартни суми, при условие че съответните разходи не се уреждат по действащото за отрасъла законодателство. Еднакви стандартни суми са били установени и нотифицирани на държавите-членки през септември 2009 г. за счетоводната 2010 година. Тези стандартни суми са били установени предвид разходите по товарене на камион или железопътен вагон, на основата на действащото към момента законодателство.
 (2)
 Регламент (ЕС) No 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) No 1234/2007 на Съвета относно изкупуване и продаване на селскостопански продукти при публична интервенция (3) предвижда за продажбата на продуктите от интервенционни запаси правилата относно подаването на офертите и относно етапа на доставка на продуктите, както и разходите за сметка на интервенционните агенции и за сметка на купувачите. Тези правила се прилагат за сектора на млечните продукти от 1 март 2010 г. В случаите на продажби чрез тръжни процедури на масло и на обезмаслено мляко на прах, открити съответно с Регламент (ЕС) No 446/2010 на Комисията (4) и с Регламент (ЕС) No 447/2010 на Комисията (5), относно разходите се прилагат правилата, посочени в Регламент (ЕС) No 1272/2009. Стандартните суми, определени и нотифицирани на държавите-членки преди влизането в сила на посочените регламенти, са били изчислени на основата на приложимите правила преди 1 март 2010 г. Поради това е необходимо да се предвидят условия за еднаквото прилагане на правилата за цялата счетоводна 2010 година.
 (3)
 Следователно е целесъобразно да се въведе дерогация от Регламент (ЕС) No 1272/2009 до края на счетоводната 2010 година.
 (4)
 Посочената дерогация трябва да се прилага от следващия специален търг. Следователно регламентът трябва да влезе в сила в деня на публикуването му.
 (5)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ